title: 2013/254/PESC: Decizia EUBAM Libya/1/2013 a Comitetului politic și de securitate din 24 mai 2013 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya)

text:
               1.6.2013

               RO

               Jurnalul Oficial al Uniunii Europene

               L 147/13

         DECIZIA EUBAM LIBYA/1/2013 A COMITETULUI POLITIC ȘI DE SECURITATE
   din 24 mai 2013
   privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya)
   (2013/254/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2013/233/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a misiunii EUBAM Libya, inclusiv decizia de numire a unui șef al misiunii.

               (2)

               La 22 martie 2013, COPS a aprobat propunerea Înaltului Reprezentant al Uniunii pentru afaceri externe și politica de securitate din 18 martie 2013 privind numirea colonelului Antti Juhani HARTIKAINEN și i-a solicitat, în calitate de șef propus al misiunii, să îl asiste pe comandantul operațiilor civile cu privire la planificarea în curs,

         ADOPTĂ PREZENTA DECIZIE:
   Articolul 1
   Colonelul Antti Juhani HARTIKAINEN este numit șef al Misiunii de asistență a Uniunii Europene pentru gestionarea integrată a frontierelor în Libia (EUBAM Libya) pentru perioada 22 mai 2013-21 mai 2014.
   Articolul 2
   Prezenta decizie intră în vigoare la 22 mai 2013.

      Adoptată la Bruxelles, 24 mai 2013.

            Pentru Comitetul politic și de securitate

            Președintele

         O. SKOOG

      (1)  JO L 138, 24.5.2013, p. 15.


title: Decizia reprezentanților guvernelor statelor membre reuniți în Consiliu din 19 iulie 2002 privind consecințele expirării Tratatului privind Comunitatea Europeană a Cărbunelui și Oțelului asupra acordurilor internaționale încheiate de CECO

text:
Anunţ juridic important

|

42002D0595

Official Journal L 194 , 23/07/2002 P. 0035 - 0035 Ediţie specială în limba cehă Chapter 01 Volume 04 P. 45  - 45 Ediţie specială în limba estonă Chapter 01 Volume 04 P. 45  - 45 Ediţie specială în limba maghiară Chapter 01 Volume 04 P. 45  - 45 Ediţie specială în limba lituaniană Chapter 01 Volume 04 P. 45  - 45 Ediţie specială în limba letonă Chapter 01 Volume 04 P. 45  - 45 Ediţie specială în limba malteză Chapter 01 Volume 04 P. 45  - 45 Ediţie specială în limba polonă Chapter 01 Volume 04 P. 45  - 45 Ediţie specială în limba slovacă Chapter 01 Volume 04 P. 45  - 45 Ediţie specială în limba slovenă Chapter 01 Volume 04 P. 45  - 45

		20020719Decizia reprezentanților guvernelor statelor membre reuniți în Consiliudin 19 iulie 2002privind consecințele expirării Tratatului privind Comunitatea Europeană a Cărbunelui și Oțelului asupra acordurilor internaționale încheiate de CECO(2002/595/CE)REPREZENTANȚII GUVERNELOR STATELOR MEMBRE ALE COMUNITĂȚII EUROPENE A CĂRBUNELUI ȘI OȚELULUI, REUNIȚI ÎN CONSILIU,întrucât:(1) În temeiul articolului 97, Tratatul CECO va expira la 23 iulie 2002.(2) CECO a încheiat mai multe acorduri internaționale cu țări terțe.(3) Acordurile în cauză nu prevăd eventualitatea expirării Tratatului CECO.(4) După expirarea Tratatului CECO, obiectul reglementat de acesta va fi reglementat de Tratatul de instituire a Comunității Europene.(5) Este în interesul CECO și al sectoarelor implicate ca acordurile internaționale în cauză să rămână în vigoare după expirarea Tratatului CECO și să fie deci transmise Comunității Europene,DECID:Articolul 1De la 24 iulie 2002, drepturile și obligațiile conexe acordurilor internaționale încheiate de CECO sunt preluate de Comunitatea Europeană.Articolul 2Prezenta decizie intră în vigoare în ziua următoare datei publicării în Jurnalul Oficial al Comunităților Europene.Prezenta decizie se aplică de la 24 iulie 2002.Adoptată la Bruxelles, 19 iulie 2002.PreședinteleT. Pedersen--------------------------------------------------


title: Decizia Biroului Parlamentului European din 15 decembrie 2014 de modificare a Normelor de aplicare a Statutului deputaților în Parlamentul European

text:
               30.12.2014

               RO

               Jurnalul Oficial al Uniunii Europene

               C 466/1

         DECIZIA BIROULUI PARLAMENTULUI EUROPEAN
   din 15 decembrie 2014
   de modificare a Normelor de aplicare a Statutului deputaților în Parlamentul European
   (2014/C 466/01)
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 223 alineatul (2),
   având în vedere Statutul deputaților în Parlamentul European (1) („Statutul deputaților”),
   având în vedere articolele 10 și 25 din Regulamentul de procedură al Parlamentului European,
   întrucât:

               (1)

               Articolul 20 alineatul (1) din Statutul deputaților prevede că „[d]eputații au dreptul la restituirea cheltuielilor efectuate pe perioada exercitării mandatului lor”, iar alineatul (4) prevede că „Parlamentul stabilește condițiile de exercitare a acestui drept”. Aceste condiții sunt prevăzute, inter alia, la articolele 22, 24 și 66 din Normele de aplicare a Statutului deputaților în Parlamentul European (2) (denumite în continuare „normele de aplicare”).

               (2)

               În mod similar, articolul 4 din normele de aplicare prevede ca deputații să depună documentele justificative în original atunci când solicită rambursarea cheltuielilor medicale. Efectul acestei măsuri este că deputaților li se solicită, la intervale regulate, să completeze de mână formulare lungi și complexe și să anexeze la acestea facturi și alte documente justificative în original, pentru a obține rambursarea cheltuielilor efectuate.

               (3)

               Pentru a face procedura mai puțin birocratică, deputații ar trebui să dispună de posibilitatea de a introduce electronic cererile de rambursare sau de suportare a cheltuielilor. Deputații vor avea responsabilitatea de a păstra documentele justificative originale pentru o perioadă rezonabilă, de exemplu până la data de 31 decembrie a anului calendaristic următor celui în care a fost depusă cererea de rambursare sau de suportare a cheltuielilor. Serviciile competente ale Parlamentului ar trebui să introducă un sistem de control prin sondaj, bazat pe practicile de audit standard, pentru a se asigura că copiile scanate ale documentelor justificative corespund documentelor originale.

               (4)

               Prin urmare, normele de aplicare ar trebui modificate astfel încât: să le permită deputaților să introducă electronic cererile de rambursare sau de suportare a cheltuielilor, să le permită deputaților să prezinte copii scanate ale documentelor justificative originale, însoțite de o declarație pe propria răspundere care să confirme faptul că documentele scanate corespund documentelor originale și să stabilească un termen de păstrare a documentelor justificative originale de către deputați, termen în care administrația Parlamentului să poată verifica dacă copiile scanate ale documentelor justificative corespund documentelor originale.

               (5)

               Mai mult, în conformitate cu articolul 69 alineatul (1) din normele de aplicare, biroul poate indexa în fiecare an sumele aferente cheltuielilor de deplasare rambursabile, diurnei și indemnizației pentru cheltuieli generale cu o valoare cel mult egală cu rata anuală a inflației din Uniunea Europeană corespunzătoare lunii octombrie a anului precedent, publicată de Eurostat.

               (6)

               Rata inflației pentru perioada cuprinsă între 1 noiembrie 2013 și 31 octombrie 2014, comunicată de Eurostat la 14 noiembrie 2014, este de 0,5 %. Noile sume care rezultă în urma ajustării necesare pentru a lua în considerare rata inflației ar trebui să se aplice începând cu 1 ianuarie 2015, iar normele de aplicare ar trebui modificate în consecință,

         ADOPTĂ PREZENTA DECIZIE:
   Articolul 1
   Normele de aplicare se modifică după cum urmează:

               1.

               Articolul 4 se înlocuiește cu următorul text:
               „Articolul 4
               Procedura
               Cererile de rambursare se depun la serviciul competent al Parlamentului sau direct la biroul de deconturi al Comisiei, folosind formulare-tip însoțite de documente justificative.”

               2.

               La articolul 20 alineatul (1), litera (a) se înlocuiește cu următorul text:

                           „(a)

                           pentru partea de călătorie cuprinsă între 0 și 50 km: 22,62 EUR;”.

               3.

               Articolul 22 se modifică după cum urmează:

                           (a)

                           alineatul (1) se înlocuiește cu următorul text:

                                       „(1)

                                       Valoarea maximă a rambursărilor anuale pentru cheltuielile de deplasare efectuate în cazurile prevăzute la articolul 10 alineatul (1) litera (b) este de 4 264 EUR.”

                           (b)

                           la alineatul (3), primul paragraf se înlocuiește cu următorul text:
                           „Valoarea maximă a rambursărilor anuale pentru cheltuielile reale de deplasare realizate cu ocazia deplasărilor efectuate de președinții de comisie sau de subcomisie în vederea participării la conferințe sau manifestări cu tematică de interes european ce se înscriu în sfera de competență a comisiei sau a subcomisiei respective și care au o dimensiune parlamentară este de 4 264 EUR. Participarea la acestea necesită o autorizație prealabilă din partea Președintelui Parlamentului, după verificarea disponibilității fondurilor, în limita sumei maxime menționate mai sus.”

               4.

               La articolul 24, alineatul (2) se înlocuiește cu următorul text:

                           „(2)

                           Dacă activitatea oficială se desfășoară pe teritoriul Uniunii, deputații primesc o indemnizație forfetară de 306 EUR.”

               5.

               La articolul 26, alineatul (2) se înlocuiește cu următorul text:

                           „(2)

                           Valoarea indemnizației lunare în temeiul articolului 25 este de 4 320 EUR.”

               6.

               Articolul 66 se înlocuiește cu următorul text:
               „Articolul 66
               Documente justificative substitutive
               În cazul pierderii documentelor justificative necesare, deputații prezintă o declarație de pierdere, însoțită de documente substitutive care îndeplinesc cerințele prevăzute în prezentele norme de aplicare.”

               7.

               Se introduce următorul articol:
               „Articolul 72a
               Documente justificative scanate electronic
               (1)   În cazurile în care prezentele norme de aplicare fac referire la depunerea de cereri pentru rambursarea sau suportarea cheltuielilor, cererile respective pot fi introduse electronic și însoțite de o semnătură electronică.
               (2)   În cazurile în care prezentele norme de aplicare prevăd prezentarea de documente justificative, acestea pot fi prezentate sub forma unor copii scanate, deputatul declarând pe propria răspundere că documentele prezentate corespund documentelor originale.
               (3)   Pentru a permite efectuarea de controale privind conformitatea copiilor scanate ale documentelor justificative cu documentele originale, deputații păstrează originalele până la data de 31 decembrie a anului calendaristic ce urmează celui în care au depus cererea de rambursare sau de suportare a cheltuielilor.
               Serviciile competente ale Parlamentului pun în aplicare un sistem de control prin sondaj pentru a se asigura că copiile scanate ale documentelor justificative corespund documentelor originale.”

         Articolul 2
   Prezenta decizie intră în vigoare în ziua următoare publicării în Jurnalul Oficial al Uniunii Europene.
   Prezenta decizie se aplică începând de la aceeași dată, cu excepția articolului 1 alineatele (2)-(5), care se aplică începând cu 1 ianuarie 2015.

      (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

      (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).


title: Decizia Consiliului din 22 decembrie 2009 de modificare a părții I din anexa 3 la Instrucțiunile consulare comune în ceea ce privește resortisanții țărilor terțe care au obligația de a deține viză de tranzit aeroportuar

text:
               29.12.2009

               RO

               Jurnalul Oficial al Uniunii Europene

               L 348/51

      DECIZIA CONSILIULUI

   din 22 decembrie 2009
   de modificare a părții I din anexa 3 la Instrucțiunile consulare comune în ceea ce privește resortisanții țărilor terțe care au obligația de a deține viză de tranzit aeroportuar
   (2009/1015/UE)
   CONSILIUL UNIUNII EUROPENE,
   având în vedere Regulamentul (CE) nr. 789/2001 al Consiliului din 24 aprilie 2001 care rezervă Consiliului competențele de executare în ceea ce privește anumite norme metodologice și proceduri de examinare a cererilor de viză (1),
   având în vedere inițiativa Republicii Federale Germania,
   întrucât:

               (1)

               Partea I din anexa 3 la Instrucțiunile consulare comune cuprinde lista comună a țărilor terțe ai căror resortisanți sunt supuși obligației de a deține viză de tranzit aeroportuar (VTA) de către toate statele membre.

               (2)

               Germania și Țările de Jos doresc, în ceea ce privește resortisanții etiopieni, să limiteze obligația de a deține VTA la persoanele care nu dețin o viză valabilă eliberată pentru un stat membru sau pentru un stat care este parte la Acordul privind Spațiul Economic European din 2 mai 1992 sau pentru Canada, Japonia, sau Statele Unite ale Americii. Prin urmare, Partea I din anexa 3 la Instrucțiunile consulare comune ar trebui să se modifice în consecință.

               (3)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale. Întrucât prezenta decizie reprezintă o dezvoltare a acquis-ului Schengen în temeiul dispozițiilor titlului V din partea a treia a Tratatului privind funcționarea Uniunii Europene, Danemarca decide, în termen de șase luni de la data adoptării prezentei decizii, dacă va transpune decizia în legislația națională, în conformitate cu articolul 4 din respectivul protocol.

               (4)

               În ceea ce privește Islanda și Norvegia, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen (2), care intră sub incidența articolului 1 punctul A din Decizia 1999/437/CE a Consiliului din 17 mai 1999 privind anumite modalități de aplicare a respectivului acord (3).

               (5)

               În ceea ce privește Elveția, prezenta decizie reprezintă o dezvoltare a dispozițiilor acquis-ului Schengen în sensul Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (4), care intră sub incidența articolului 1 punctul A din Decizia 1999/437/CE coroborat cu articolul 3 din Decizia 2008/146/CE a Consiliului din 28 ianuarie 2008 privind încheierea Acordului în numele Comunității Europene (5).

               (6)

               În ceea ce privește Liechtensteinul, prezenta decizie reprezintă o dezvoltare a dispozițiilor acquis-ului Schengen în sensul Protocolului semnat între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen, care intră sub incidența articolului 1 punctul A din Decizia 1999/437/CE coroborat cu articolul 3 din Decizia 2008/261/CE a Consiliului din 28 februarie 2008 privind semnarea protocolului în numele Comunității Europene (6).

               (7)

               Prezenta decizie reprezintă o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (7). Prin urmare, Regatul Unit nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (8)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (8). Prin urmare, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (9)

               În ceea ce privește Ciprul, prezenta decizie reprezintă un act care dezvoltă dispozițiile acquis-ului Schengen sau care se raportează la acesta, în sensul articolului 3 alineatul (2) din Actul de aderare din 2003.

               (10)

               Prezenta decizie reprezintă un act care dezvoltă dispozițiile acquis-ului Schengen sau care se raportează la acesta, în sensul articolului 4 alineatul (2) din Actul de aderare din 2005,

         ADOPTĂ PREZENTA DECIZIE:
   Articolul 1
   Partea I din anexa 3 la Instrucțiunile consulare comune se modifică după cum urmează:

               1.

               La rubrica referitoare la Etiopia, se introduce următoarea notă de subsol:
               „Pentru Germania și Țările de Jos
               Următoarele persoane sunt scutite de obligația de a deține VTA:

                           —

                           resortisanții care dețin o viză valabilă eliberată pentru un stat membru sau pentru un stat care este parte la Acordul privind Spațiul Economic European din 2 mai 1992 sau pentru Canada, Japonia sau Statele Unite ale Americii, sau în cazul în care se întorc din aceste țări după ce și-au utilizat viza.”.

               2.

               În josul listei cu țările terțe, în partea explicativă de la paragraful al treilea, se adaugă un nou paragraf:
               „Scutirile de la obligația de a deține viză de tranzit aeroportuar se aplică și în cazul trecerii prin zona de tranzit aeroportuar a unui resortisant al unei țări terțe care deține o viză valabilă eliberată pentru un stat membru sau pentru un stat care este parte la Acordul privind Spațiul Economic European din 2 mai 1992 sau pentru Canada, Japonia sau Statele Unite ale Americii, care călătorește către oricare altă țară terță. Acestea nu se aplică trecerii prin zona de tranzit aeroportuar a unui resortisant al unei țări terțe care se întoarce din oricare altă țară terță după expirarea vizei menționate anterior.”

         Articolul 2
   Prezenta decizie intră în vigoare în cea de a douăzecea zi de la publicarea în Jurnalul Oficial al Uniunii Europene.
   Articolul 3
   Prezenta decizie se adresează statelor membre, în conformitate cu tratatele.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  JO L 116, 26.4.2001, p. 2.

      (2)  JO L 176, 10.7.1999, p. 36.

      (3)  JO L 176, 10.7.1999, p. 31.

      (4)  JO L 53, 27.2.2008, p. 52.

      (5)  JO L 53, 27.2.2008, p. 1.

      (6)  JO L 83, 26.3.2008, p. 3.

      (7)  JO L 131, 1.6.2000, p. 43.

      (8)  JO L 64, 7.3.2002, p. 20.


title: Decizia Consiliului din 29 mai 2000 privind combaterea pornografiei infantile pe Internet

text:
Anunţ juridic important

|

32000D0375

Official Journal L 138 , 09/06/2000 P. 0001 - 0004 Ediţie specială în limba cehă Chapter 19 Volume 01 P. 183  - 186 Ediţie specială în limba estonă Chapter 19 Volume 01 P. 183  - 186 Ediţie specială în limba maghiară Chapter 19 Volume 01 P. 183  - 186 Ediţie specială în limba lituaniană Chapter 19 Volume 01 P. 183  - 186 Ediţie specială în limba letonă Chapter 19 Volume 01 P. 183  - 186 Ediţie specială în limba malteză Chapter 19 Volume 01 P. 183  - 186 Ediţie specială în limba polonă Chapter 19 Volume 01 P. 183  - 186 Ediţie specială în limba slovacă Chapter 19 Volume 01 P. 183  - 186 Ediţie specială în limba slovenă Chapter 19 Volume 01 P. 183  - 186

		20000529Decizia Consiliuluidin 29 mai 2000privind combaterea pornografiei infantile pe Internet(2000/375/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul 34 alineatul (2) litera (c),având în vedere avizul Parlamentului European [1],având în vedere inițiativa Republicii Austria,luând în considerare rezoluțiile adoptate de Parlamentul European la 19 septembrie 1996 privind minorii victime ale violențelor [2], la 12 decembrie 1996 privind măsurile de protecție a copiilor minori în Uniunea Europeană [3], la 24 aprilie 1997 referitoare la Comunicarea Comisiei privind conținutul ilegal și nociv pe Internet [4] și la 6 noiembrie 1997 referitoare la Comunicarea Comisiei privind combaterea turismului sexual cu copii și un aide-mémoire privind contribuția Uniunii Europene la consolidarea luptei împotriva abuzului și a exploatării sexuale a copiilor [5];ținând seama de Declarația și de Programul de acțiune, aprobate în unanimitate de delegații participanți la Congresul Mondial împotriva exploatării sexuale a copiilor în scopuri comerciale, care s-a desfășurat la Stockholm, în august 1996, și concluziile și recomandările Conferinței Europene ulterioare Congresului Mondial, care s-a desfășurat la Strasburg, în aprilie 1998;ținând seama de Convenția europeană pentru apărarea drepturilor omului și a libertăților fundamentale, adoptată la Roma, la 4 noiembrie 1950, în special articolele 2, 3 și 10 alineatul (2);reamintind Convenția europeană privind exercitarea drepturilor copiilor, adoptată la Strasburg, la 25 ianuarie 1996, în special articolele 1, 6, 7, 8, 9, 10, 11, 12 și 15;având în vedere Declarația universală a drepturilor omului, adoptată de Adunarea generală a ONU prin Rezoluția 217 A (III) la 10 decembrie 1948 la Paris, în special articolele 2, 3, 7, 25 și 26;reamintind articolul 34 din Convenția privind drepturile copilului din 20 noiembrie 1989;ținând seama de Acțiunea comună 96/700/JAI a Consiliului din 29 noiembrie 1996 de stabilire a unui program de încurajare și de schimburi destinat persoanelor responsabile de acțiunea împotriva traficului de persoane și a exploatării sexuale a copiilor [6];ținând seama de Rezoluția Consiliului și a reprezentanților guvernelor statelor membre, reunite în cadrul Consiliului din 17 februarie 1997 privind informațiile cu conținut ilegal și nociv difuzat pe Internet [7];ținând seama de Acțiunea comună 97/154/JAI adoptată de Consiliu la 24 februarie 1997 privind lupta împotriva traficului de persoane și a exploatării sexuale a copiilor [8];ținând seama de Decizia Consiliului din 3 decembrie 1998 de completare a definiției formei de criminalitate numite "trafic de persoane" care figurează în anexa la Convenția Europol [9] și având în vedere Declarația din 3 decembrie 1998 adoptată de Consiliu;luând în considerare Recomandarea adoptată de Consiliu la 24 septembrie 1998 privind dezvoltarea competitivității industriei europene a serviciilor audiovizuale și a informației prin promovarea cadrelor naționale în vederea asigurării unui nivel comparabil și eficient de protecție a minorilor și a demnității umane [10];reamintind Planul de Acțiune adoptat de Consiliu la 28 aprilie 1997 privind combaterea criminalității organizate [11], aprobat de Consiliul European de la Amsterdam în iunie 1997 și cele zece principii ale G8 privind criminalitatea din domeniul înaltei tehnologii, de care Consiliul a luat act cu prilejul sesiunii din 19 martie 1998, precum și recomandarea Consiliului European de la Viena din 11 și 12 decembrie 1998 de a se asigura, la nivel european și internațional, o monitorizare eficientă a inițiativelor privind protecția copiilor, în special în domeniul pornografiei infantile pe Internet;luând în considerare Decizia nr. 276/1999/CE a Parlamentului European și a Consiliului din 25 ianuarie 1999 de adoptare a unui plan de acțiune comunitară multianual privind promovarea unei utilizări mai sigure a Internetului prin combaterea informațiilor cu conținut ilegal și nociv difuzate în rețelele mondiale [12];reamintind Poziția comună 1999/364/JAI a Consiliului din 27 mai 1999 referitoare la negocierile asupra proiectului de convenție privind infracționalitatea în ciberspațiu, negocieri purtate în cadrul Consiliului Europei [13];întrucât traficul de persoane și exploatarea sexuală a copiilor constituie o încălcare gravă a drepturilor fundamentale ale ființei umane și în special a demnității umane;conștient că exploatarea sexuală a copiilor precum și producerea, prelucrarea, deținerea și difuzarea materialelor de pornografie infantilă pot reprezenta o formă importantă de criminalitate organizată internațională a cărei amploare constituie un motiv de îngrijorare din ce în ce mai mare în cadrul Uniunii Europene;convins că respectarea integrității fizice și psihice a copiilor și protecția victimelor exploatării sexuale au o importanță fundamentală și trebuie să se afle în centrul preocupărilor Uniunii Europene;conștient de necesitatea adoptării altor măsuri de către Uniune pentru promovarea unei utilizări sigure a Internetului;în scopul împiedicării și combaterii exploatării sexuale a copiilor și, în special, a producerii, prelucrării, deținerii și difuzării de materiale de pornografie infantilă pe Internet,DECIDE:Articolul 1(1) În cadrul Deciziei nr. 276/1999/CE a Parlamentului European și a Consiliului și pentru a consolida măsurile de prevenire și combatere a producerii, prelucrării, deținerii și difuzării de materiale de pornografie infantilă și pentru a garanta că infracțiunile comise în acest domeniu vor fi efectiv anchetate și reprimate, statele membre iau măsurile necesare pentru a încuraja utilizatorii Internetului să semnaleze autorităților de aplicare a legii, direct sau indirect, cazuri prezumtive de difuzare a materialelor de pornografie infantilă pe Internet, dacă găsesc acest tip de materiale. Utilizatorii Internetului sunt informați asupra modalității de a intra în legătură cu autoritățile de aplicare a legii sau cu organismele care au legături privilegiate cu aceste autorități pentru a permite acestora din urmă să-și ducă la bun sfârșit sarcina lor de prevenire și de combatere a pornografiei infantile pe Internet.(2) Dacă este cazul și luând în considerare structura administrativă proprie fiecărui stat membru, măsurile care vizează garantarea anchetării și reprimării efective a infracțiunilor comise în acest domeniu pot consta în crearea, în cadrul serviciilor de aplicare a legii, a unor unități specializate care au competențele și resursele necesare pentru a putea prelucra rapid informațiile din cazurile prezumtive de producere, prelucrare, deținere și difuzare de materiale de pornografie infantilă.(3) Statele membre se asigură că autoritățile de aplicare a legii reacționează rapid atunci când primesc informații despre cazuri prezumtive de producere, prelucrare, deținere și difuzare de materiale de pornografie infantilă. Autoritățile de aplicare a legii pot amâna punerea în aplicare a măsurilor cerute dacă și atât timp cât acest lucru este necesar pe plan operațional pentru a identifica pe cei care se fac responsabili de comiterea respectivelor activități infracționale sau de rețele (rețele de pornografie infantilă).Articolul 2(1) Statele membre trebuie să asigure cooperarea cea mai amplă și cea mai rapidă posibil pentru a facilita anchetarea și reprimarea efectivă a infracțiunilor comise în domeniul pornografiei infantile pe Internet, în conformitate cu înțelegerile și acordurile în vigoare.(2) Pentru a garanta o reacție rapidă și eficientă la aceste infracțiuni, statele membre se informează reciproc asupra punctelor de contact deja create, formate din personal competent, și operative 24 de ore din 24, precum și asupra unităților specializate prevăzute la articolul 1 alineatul (2), care pot fi folosite pentru schimbul de informații și pentru alte contacte între statele membre. Punctele de contact care au fost deja create pentru a îndeplini alte misiuni pot fi de asemenea folosite în acest scop. De asemenea, se folosesc mijloacele de comunicare existente, cum ar fi Europol și Interpol.(3) Statele membre se asigură ca Europol să fie informat, în limitele mandatului său, asupra cazurilor prezumtive de pornografie infantilă.(4) Statele membre, în cooperare adecvată cu Europol, studiază posibilitatea de a organiza reuniuni regulate între autoritățile competente specializate în lupta împotriva pornografiei infantile pe Internet, în vederea încurajării schimburilor de informații generale, a analizelor situației și a coordonării măsurilor operative.(5) Fiecare stat membru informează Secretariatul General al Consiliului asupra unității sau unităților organizaționale care reprezintă punctele de contact în conformitate cu alineatul (2). Secretariatul General comunică aceste puncte de contact celorlalte state membre.Articolul 3Prin realizarea unui dialog constructiv cu sectorul industrial, statele membre examinează măsurile adecvate, facultative sau obligatorii din punct de vedere juridic, care ar permite eliminarea pornografiei infantile pe Internet. În special, statele membre fac schimb de experiență asupra eficienței măsurilor pe care le-au luat pentru a elimina pornografia infantilă pe Internet. În acest context, ele examinează măsurile prevăzute mai jos, care ar obliga furnizorii de servicii Internet:(a) să informeze instituțiile competente prevăzute la articolul 1 alineatul (1) sau unitățile prevăzute la articolul 1 alineatul (2) în legătură cu materialele de pornografie infantilă despre care au fost informate sau despre care au aflat și care sunt difuzate prin intermediul lor;(b) să retragă din circulație materialele de pornografie infantilă despre care au fost informate sau despre care au aflat și care sunt difuzate prin intermediul lor, cu excepția cazului în care există indicații contrare ale autorităților competente;(c) în conformitate cu Rezoluția Consiliului din 17 ianuarie 1995 privind interceptarea legală a telecomunicațiilor [14], să păstreze, dacă este cazul și atunci când acest lucru este posibil din punct de vedere tehnic, datele referitoare la trafic – în special în scopul urmăririi penale în caz prezumtiv de exploatare sexuală a copiilor precum și de producere, prelucrare și difuzare de materiale de pornografie infantilă – în cursul perioadei stabilite prin legislația internă aplicabilă, pentru ca aceste date să poată fi puse la dispoziția autorităților abilitate în vederea examinării lor, în conformitate cu normele de procedură aplicabile;(d) să-și creeze propriile lor sisteme de control în vederea combaterii producerii, prelucrării, deținerii și difuzării de materiale de pornografie infantilă.Articolul 4Statele membre verifică periodic dacă evoluția tehnologică necesită, pentru a menține eficiența luptei împotriva pornografiei infantile pe Internet, de o modificare a procedurii lor penale, cu respectarea principiilor fundamentale și, dacă este cazul, inițiază noi măsuri legislative adecvate în acest scop.Articolul 5Statele membre cooperează în legătură cu sectorul industrial, împărtășind din experiența lor și încurajând, în măsura posibilului, producerea de filtre și de alte dispozitive tehnice destinate să împiedice și să detecteze difuzarea de materiale de pornografie infantilă.Articolul 6(1) Consiliul evaluează în ce măsură își respectă statele membre obligațiile care le revin în temeiul Acțiunii comune 97/154/JAI, precum și eficiența măsurilor propuse prin prezenta decizie.(2) Evaluarea prevăzută la alineatul (1) se face în conformitate cu Acțiunea comună 97/827/JAI a Consiliului din 5 decembrie 1997 de instituire a unui mecanism de evaluare a aplicării și a punerii în aplicare pe plan național a angajamentelor internaționale în domeniul luptei împotriva criminalității organizate [15], sub rezerva celor ce urmează:(a) echipele de evaluare sunt formate din doi experți;(b) evaluarea la fața locului se efectuează astfel încât să se evite procedurile prea complicate.(3) Evaluarea prevăzută în titlul IV punctul B din Acțiunea comună 97/154/JAI nu se efectuează. Ea este înlocuită cu evaluarea prevăzută la alineatul (2) din prezentul articol.(4) În funcție de informațiile primite în cursul evaluării prevăzute la alineatul (2), Consiliul examinează celelalte măsuri pe care le-ar putea considera adecvate pentru a eficientiza lupta împotriva pornografiei infantile și a exploatării sexuale a copiilor.Articolul 7Prezenta decizie se aplică în Gibraltar.Articolul 8Măsurile prevăzute de prezenta decizie sunt puse în aplicare de statele membre până la 31 decembrie 2000.Adoptată la Bruxelles, 29 mai 2000.Pentru ConsiliuPreședinteleA. Costa[1] Aviz adoptat la 11 aprilie 2000 (nepublicat în Jurnalul Oficial până la această dată).[2] JO C 320, 28.10.1996, p. 190.[3] JO C 20, 20.1.1997, p. 170.[4] JO C 150, 19.5.1997, p. 38.[5] JO C 358, 24.11.1997, p. 37.[6] JO L 322, 12.12.1996, p. 7.[7] JO C 70, 6.3.1997, p. 1.[8] JO L 63, 4.3.1997, p. 2.[9] JO C 26, 30.1.1999, p. 21.[10] JO L 270, 7.10.1998, p. 48.[11] JO C 251, 15.8.1997, p. 1.[12] JO L 33, 6.2.1999, p. 1.[13] JO L 142, 5.6.1999, p. 1.[14] JO C 329, 4.11.1996, p. 1.[15] JO L 344, 15.12.1997, p. 7.--------------------------------------------------


title: Decizia (UE) 2016/1230 a Consiliului din 12 iulie 2016 de stabilire a faptului că Portugalia nu a luat măsuri eficace ca răspuns la Recomandarea Consiliului din 21 iunie 2013

text:
               28.7.2016

               RO

               Jurnalul Oficial al Uniunii Europene

               L 202/21

         DECIZIA (UE) 2016/1230 A CONSILIULUI
   din 12 iulie 2016
   de stabilire a faptului că Portugalia nu a luat măsuri eficace ca răspuns la Recomandarea Consiliului din 21 iunie 2013
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (8),
   având în vedere recomandarea Comisiei Europene,
   întrucât:

               (1)

               În conformitate cu articolul 126 din tratat, statele membre trebuie să evite deficitele publice excesive.

               (2)

               Pactul de stabilitate și de creștere are la bază obiectivul unor finanțe publice solide ca mijloc de consolidare a condițiilor propice stabilității prețurilor și unei creșteri susținute și durabile, care să contribuie la crearea de locuri de muncă. Pactul de stabilitate și de creștere include Regulamentul (CE) nr. 1467/97 al Consiliului (1), care a fost adoptat cu scopul de a stimula corectarea rapidă a deficitelor publice generale excesive.

               (3)

               La 2 decembrie 2009, în conformitate cu articolul 126 alineatul (6) din tratat, Consiliul a decis, la recomandarea Comisiei, că în Portugalia a existat un deficit excesiv și a emis o recomandare de corectare a deficitului excesiv până în 2013 cel târziu, în conformitate cu articolul 126 alineatul (7) din tratat și cu articolul 3 din Regulamentul (CE) nr. 1467/97 (2). În urma cererii autorităților portugheze de asistență financiară din partea Uniunii, a statelor membre a căror monedă este euro și a Fondului Monetar Internațional (FMI), Consiliul a acordat Portugaliei asistență financiară din partea Uniunii (3). La 17 mai 2011 a fost semnat Memorandumul de înțelegere privind condițiile specifice de politică economică (denumit în continuare „memorandumul de înțelegere”) dintre Comisie și autoritățile din Portugalia. De atunci, Consiliul a emis două recomandări adresate Portugaliei (la 9 octombrie 2012 și la 21 iunie 2013) în temeiul articolului 126 alineatul (7) din tratat, care au prelungit termenul pentru corectarea deficitului excesiv până în 2014 și, respectiv, în 2015. În ambele recomandări, Consiliul a considerat că Portugalia a întreprins acțiuni eficace, însă au apărut evenimente economice negative și neprevăzute, cu consecințe nefavorabile majore pentru finanțele publice.

               (4)

               În mod specific, pentru a aduce deficitul public global sub valoarea de referință de 3 % din PIB până în 2015 într-o manieră credibilă și durabilă, s-a recomandat Portugaliei: a) să aducă deficitul global la 5,5 % din PIB în 2013, la 4,0 % din PIB în 2014 și la 2,5 % din PIB în 2015, ceea ce ar corespunde unei îmbunătățiri a soldului structural de 0,6 % din PIB în 2013, de 1,4 % din PIB în 2014 și de 0,5 % din PIB în 2015, pe baza versiunii actualizate din mai 2013 a previziunilor serviciilor Comisiei referitoare la perspectivele economice pentru Portugalia; b) să pună în aplicare măsuri în valoare de 3,5 % din PIB pentru a limita deficitul pe 2013 la 5,5 % din PIB, inclusiv măsurile definite în Legea bugetului pe 2013 și măsurile adiționale incluse în bugetul suplimentar, respectiv reducerea costurilor salariale, eficientizarea modului de funcționare a administrației publice, reducerea consumului public și o mai bună utilizare a fondurilor Uniunii; c) să adopte, pe baza revizuirii cheltuielilor publice (PER), măsuri permanente de consolidare în valoare de cel puțin 2,0 % din PIB, pentru a atinge un deficit global de 4,0 % din PIB în 2014, și să urmărească eficientizarea și modernizarea administrației publice, reducerea excedentului de funcții și de entități din întregul sector public, ameliorarea sustenabilității sistemului de pensii și realizarea unor economii de costuri prestabilite în cadrul ministerelor de resort individuale; d) să adopte măsurile de consolidare permanente necesare pentru atingerea obiectivului de deficit de 2,5 % din PIB prevăzut pentru 2015. În plus, Portugaliei i s-a recomandat să mențină ritmul reformelor din sectorul gestiunii finanțelor publice prin revizuirea Legii-cadru a bugetului până la sfârșitul anului 2013, pentru a îmbunătăți și mai mult procedurile bugetare și principiile privind gestiunea, răspunderea, transparența și simplificarea bugetare, precum și să își continue eforturile de limitare a datoriilor contingente generate de întreprinderile de stat și de parteneriatele public-privat.

               (5)

               Versiunea actualizată din mai 2013 a previziunilor serviciilor Comisiei referitoare la perspectivele economice pentru Portugalia, care au stat la baza Recomandării Consiliului din 21 iunie 2013, au estimat că economia portugheză se va contracta cu 2,3 % în 2013, urmând să crească cu 0,6 % și, respectiv, cu 1,5 % în următorii doi ani. Creșterea PIB-ului nominal a fost estimată la – 0,6 % și la 1,8 % în 2013 și, respectiv, 2014, și la 2,7 % în anul următor.

               (6)

               În Recomandarea sa din 21 iunie 2013, Consiliul a stabilit termenul de 1 octombrie 2013 pentru realizarea unor acțiuni eficace în conformitate cu articolul 3 alineatul (4) din Regulamentul (CE) nr. 1467/97. În conformitate cu articolul 10 alineatul (2) litera (a) din Regulamentul (UE) nr. 472/2013, Portugalia a fost scutită de obligația unei raportări separate în cadrul procedurii de deficit excesiv, transmițând în schimb rapoarte în cadrul programului de ajustare macroeconomică.

               (7)

               Riscurile nerespectării Recomandării Consiliului din 21 iunie 2013 au fost evidențiate în evaluările ulterioare. În iulie 2015, Consiliul, pe baza evaluării sale a programului de stabilitate pentru 2015, prima după ieșirea din programul de ajustare economică, a concluzionat că exista un risc ca Portugalia să nu respecte dispozițiile Pactului de stabilitate și de creștere. De asemenea, avizul Comisiei privind proiectul de plan de buget al Portugaliei pentru anul 2015 a concluzionat că Portugalia era expusă riscului de a nu respecta normele Pactului de stabilitate și de creștere. În special, Comisia a indicat că există riscul ca deficitul excesiv pentru 2015 să nu fie corectat la timp. În plus, Comisia a subliniat, de asemenea, că efortul structural este mai redus decât cel menționate în recomandare, ceea ce indică necesitatea unor măsuri suplimentare de consolidare structurală pentru 2015, care să sprijine o corecție credibilă și sustenabilă a deficitului excesiv.

               (8)

               O nouă evaluare a măsurilor luate de Portugalia pentru corectarea deficitului excesiv până în 2015 ca răspuns la Recomandarea Consiliului din 21 iunie 2013 conduce la următoarele concluzii:

                           —

                           după notificarea privind deficitul public general pentru 2015 și validarea sa de către Comisie (Eurostat), deficitul pentru 2015 a atins 4,4 % din PIB, peste valoarea de referință prevăzută în tratat, de 3,0 % din PIB. Diferența față de valoarea de referință s-a datorat în mare măsură unei măsuri de sprijinire a sectorului financiar în contextul rezoluției privind Banif (Banco Internacional do Funchal, S.A.) de la sfârșitul anului 2015, care a avut un impact negativ de 1,4 % din PIB asupra deficitului public. Luând în considerare acest element, împreună cu elementele de venit excepționale, deficitul excluzând măsurile cu caracter excepțional ar fi fost în continuare peste valoarea de referință prevăzută în tratat;

                           —

                           îmbunătățirea cumulativă a soldului structural pentru perioada 2013-2015 este estimată a fi de 1,1 % din PIB, semnificativ mai redusă decât cea de 2,5 % din PIB, recomandată de Consiliu. Dacă se ajustează pentru a ține seama de efectele creșterii potențiale revizuite a producției și de veniturile excepționale sau de nerealizarea volumului programat de venituri în comparație cu scenariul de referință care a stat la baza recomandării, îmbunătățirea cumulativă se reduce substanțial, la – 0,1 % din PIB;

                           —

                           valoarea măsurilor puse în aplicare până în iunie 2014 a fost conformă cu obiectivele cuprinse în programul de ajustare macroeconomică. Ulterior, valoarea măsurilor permanente de consolidare care să susțină obiectivele bugetare pentru 2014 s-a redus semnificativ în timp, de la 2,3 % din PIB, cum era planificat în bugetul pe anul 2014, la aproximativ 1,5 % din PIB în previziunile care au stat la baza bugetului pe 2015. Astfel, valoarea măsurilor adoptate nu ajunge în mod clar la cea recomandată, reprezentată de măsuri suplimentare în valoare de minimum 2,0 % din PIB pentru 2014. Pentru 2015, valoarea măsurilor permanente de consolidare fiscală a fost redusă și mai mult, până la circa 0,6 % din PIB în cadrul bugetului pe 2015, în vreme ce obiectivul global era de 2,7 % din PIB. Astfel, măsurile de consolidare structurală planificate au fost insuficiente pentru a se putea atinge ținta de deficit recomandată pentru 2015, de 2,5 % din PIB. Deficitul înregistrat pentru 2015 a confirmat faptul că măsurile planificate au fost insuficiente;

                           —

                           în ansamblu, din iunie 2014, îmbunătățirea deficitului global a fost determinată de redresarea economică și de cheltuielile reduse cu dobânzile, într-un mediu cu dobânzi mici. Câștigurile excepționale nu au fost utilizate pentru a accelera reducerea deficitului, iar volumul măsurilor de consolidare structurală nu a fost redus suficient pentru a se atinge obiectivele;

                           —

                           datoria publică brută globală s-a stabilizat în mare măsură de la Recomandarea Consiliului din 21 iunie 2013, ajungând la 129,2 % din PIB la sfârșitul anului 2013, la 130,2 % din PIB în 2014 și la 129,0 % din PIB în 2015, conform previziunilor Comisiei din primăvara anului 2016;

                           —

                           reformele fiscal-structurale au înregistrat progrese în majoritatea domeniilor, deși într-un ritm diferențiat. Legea-cadru a bugetului a fost revizuită și consolidată și se prevede că va intra pe deplin în vigoare în septembrie 2018. Au fost depuse eforturi considerabile pentru a combate frauda și evaziunea fiscală și pentru a reforma administrația fiscală. Sustenabilitatea pe termen lung a sistemului de pensii s-a îmbunătățit în ultimii ani, dar există în continuare provocări pe termen scurt și mediu. Reforma sistemului de asistență medicală, cu scopul de a asigura sustenabilitatea serviciului național de sănătate (NHS) progresează în ritm corespunzător. În ultimii ani au fost puse în aplicare reforme ale administrației publice menite să îmbunătățească gestiunea bugetară la nivel local și regional, precum și reforme ale parteneriatele public-privat (PPP) și ale întreprinderilor deținute de stat (SOE), în special pe parcursul programului de ajustare economică.

               (9)

               Aceste considerații conduc la concluzia că răspunsul Portugaliei la Recomandarea Consiliului din 21 iunie 2013 a fost insuficient. Portugalia nu a pus capăt deficitului său excesiv până în 2015. Efortul fiscal este cu mult inferior celui recomandat de Consiliu,

         ADOPTĂ PREZENTA DECIZIE:
   Articolul 1
   Portugalia nu a întreprins acțiuni eficace ca răspuns la Recomandarea Consiliului din 21 iunie 2013.
   Articolul 2
   Prezenta decizie se adresează Republicii Portugheze.

      Adoptată la Bruxelles, 12 iulie 2016.

            Pentru Consiliu

            Președintele

         P. KAŽIMÍR

      (1)  Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6).

      (2)  Toate documentele referitoare la procedura de deficit excesiv din Portugalia sunt disponibile la adresa: http://ec.europa.eu/economy_finance/economic_governance/sgp/deficit/countries/portugal_en.htm.

      (3)  Decizia de punere în aplicare 2011/344/UE a Consiliului din 17 mai 2011 privind acordarea de asistență financiară din partea Uniunii pentru Portugalia (JO L 159, 17.6.2011, p. 88).


title: 2014/712/UE: Decizia Consiliului din 8 octombrie 2014 de numire a unui supleant danez în cadrul Comitetului Regiunilor

text:
               14.10.2014

               RO

               Jurnalul Oficial al Uniunii Europene

               L 296/27

         DECIZIA CONSILIULUI
   din 8 octombrie 2014
   de numire a unui supleant danez în cadrul Comitetului Regiunilor

      (2014/712/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernuluidanez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a unor membri și a unor supleanți în cadrul Comitetului Regiunilor pentru perioada 26 ianuarie 2010-25 ianuarie 2015. La 3 iunie 2010, prin Decizia 2010/312/UE a Consiliului (3), domnul Lasse KRULL a fost numit supleant până la 25 ianuarie 2015.

               (2)

               Un loc de supleant a devenit vacant ca urmare a încheierii mandatului domnului Lasse KRULL PETERSEN,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Peter KOFOD POULSEN, Member of the Regional Council of Region of Southern Denmark.

         Articolul 2
   Prezenta decizie intră în vigoare la data adoptării.

      Adoptată la Luxemburg, 8 octombrie 2014.

            Pentru Consiliu

            Președintele

         M. LUPI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 140, 8.6.2010, p. 27.


title: Decizia Consiliului din 14 februarie 2006 privind încheierea unui acord sub forma unui schimb de scrisori între Comunitatea Europeană și Republica Chile referitor la modificările aduse Acordului privind comerțul cu vinuri anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte

text:
Anunţ juridic important

|

32006D0136

Jurnalul Oficial L 054 , 24/02/2006 p. 0023 - 0023 Jurnalul Oficial L 270 , 29/09/2006 p. 0247 - 0247

		20060214Decizia Consiliuluidin 14 februarie 2006privind încheierea unui acord sub forma unui schimb de scrisori între Comunitatea Europeană și Republica Chile referitor la modificările aduse Acordului privind comerțul cu vinuri anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte(2006/136/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte [1] (denumit în continuare "acordul de asociere"), a fost semnat la 18 noiembrie 2002 și a intrat în vigoare la 1 martie 2005 [2].(2) La 24 noiembrie 2005, Consiliul a autorizat Comisia să înceapă negocieri cu Republica Chile în vederea modificării Acordului privind comerțul cu vinuri adăugat ca anexa V [3] (denumită în continuare "anexa V") la acordul de asociere. Aceste negocieri s-au încheiat cu succes.(3) Este necesar ca Acordul sub forma unui schimb de scrisori între Comunitatea Europeană și Republica Chile privind modificările la anexa V să fie aprobat,DECIDE:Articolul 1Acordul sub forma unui schimb de scrisori între Comunitatea Europeană și Republica Chile referitor la modificările aduse Acordului privind comerțul cu vinuri anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, se aprobă în numele Comunității.Textul acordului sub forma unui schimb de scrisori se anexează la prezenta decizie.Articolul 2Comisarul pentru agricultură și dezvoltare rurală este împuternicit să semneze acordul sub forma unui schimb de scrisori prin care Comunitatea își asumă obligații.Adoptată la Bruxelles, 14 februarie 2006.Pentru ConsiliuPreședinteleK.-H. Grasser[1] JO L 352, 30.12.2002, p. 3.[2] JO L 84, 2.4.2005, p. 21.[3] JO L 352, 30.12.2002, p. 1083.--------------------------------------------------


title: Decizia Consiliului din 22 mai 2006 privind încheierea unui acord sub forma unui schimb de scrisori între Comunitatea Europeană și Malaysia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994 privind modificarea concesiunilor în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în contextul aderării acestora la Uniunea Europeană

text:
Anunţ juridic important

|

32006D0862

Jurnalul Oficial L 335 , 01/12/2006 p. 0038 - 0039 Jurnalul Oficial L 200 , 01/08/2007 p. 0242 - 0243

		20060522Decizia Consiliuluidin 22 mai 2006privind încheierea unui acord sub forma unui schimb de scrisori între Comunitatea Europeană și Malaysia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994 privind modificarea concesiunilor în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în contextul aderării acestora la Uniunea Europeană(2006/862/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 22 martie 2004, Consiliul a autorizat Comisia să deschidă negocieri cu alți membri ai Organizației Mondiale a Comerțului ("OMC") în temeiul articolului XXIV alineatul (6) din Acordul General pentru Tarife și Comerț (GATT) din 1994, în contextul aderării Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace la Uniunea Europeană.(2) Negocierile au fost purtate de către Comisie în acord cu comitetul creat în temeiul articolului 133 din tratat și luând în considerare directivele de negociere adoptate de Consiliu.(3) Comisia a finalizat negocierile privind încheierea unui acord sub forma unui schimb de scrisori între Comunitatea Europeană și Malaysia în temeiul articolului XXIV alineatul (6) și al articolului XXVIII ale GATT din 1994. Acest acord ar trebui aprobat,DECIDE:Articolul 1Acordul sub forma unui schimb de scrisori încheiat între Comunitatea Europeană și Malaysia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, în contextul aderării Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace la Uniunea Europeană, în ceea ce privește retragerea concesiunilor specifice în legătură cu retragerea listelor de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în contextul aderării acestora la Uniunea Europeană, se aprobă în numele Comunității.Textul acordului sub formă de schimb de scrisori se atașează la prezenta decizie.Articolul 2Președintele Consiliului este autorizat să desemneze persoana (persoanele) abilitată (abilitate) să semneze acordul, prin care Comunitatea își asumă obligații [1].Adoptată la Bruxelles, 22 mai 2006.Pentru ConsiliuPreședinteleJ. Pröll[1] Data intrării în vigoare a acordului va fi publicată în Jurnalul Oficial al Uniunii Europene.--------------------------------------------------


title: Decizia nr. 4/2012/CP a Comitetului permanent al statelor AELS din 26 octombrie 2012 de desemnare a comitetelor care să asiste Autoritatea AELS de Supraveghere în exercitarea funcțiilor sale în conformitate cu articolul 3 din Protocolul 1 la Acordul între statele AELS privind instituirea Autorității de Supraveghere și a Curții de Justiție și de abrogare a anumitor decizii ale Comitetului permanent

text:
               7.2.2013

               RO

               Jurnalul Oficial al Uniunii Europene

               L 36/8

         DECIZIA NR. 4/2012/CP A COMITETULUI PERMANENT AL STATELOR AELS
   din 26 octombrie 2012
   de desemnare a comitetelor care să asiste Autoritatea AELS de Supraveghere în exercitarea funcțiilor sale în conformitate cu articolul 3 din Protocolul 1 la Acordul între statele AELS privind instituirea Autorității de Supraveghere și a Curții de Justiție și de abrogare a anumitor decizii ale Comitetului permanent
   COMITETUL PERMANENT AL STATELOR AELS,
   având în vedere Acordul privind Comitetul permanent al statelor AELS, în special articolul 5 alineatul (2),
   având în vedere propunerea din partea Autorității AELS de Supraveghere,
   întrucât:

               (1)

               Articolul 3 din Protocolul nr. 1 la Acordul între statele AELS privind instituirea Autorității de Supraveghere și a Curții de Justiție, astfel cum a fost modificat prin Protocolul de adaptare a Acordului dintre statele AELS privind instituirea Autorității de Supraveghere și a Curții de Justiție, denumit în continuare „Acordul privind Autoritatea de Supraveghere și Curtea de Justiție”, prevede că, în cazul în care într-un act menționat în anexele la Acordul privind SEE care conține procedurile descrise la articolul 1, Comisia Europeană prezintă unui comitet UE un proiect de măsuri care urmează să fie luate sau se consultă alt mod cu un comitet UE, Autoritatea AELS de Supraveghere, în conformitate cu procedurile corespunzătoare care urmează a fi stabilite de către Comitetul permanent, consultă un comitet corespunzător, în cazul în care există un astfel de comitet, instituit sau desemnat în conformitate cu Acordul privind Comitetul permanent al statelor AELS.

               (2)

               Parlamentul European și Consiliul au stabilit, în Regulamentul (UE) nr. 182/2011 din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (1), normele și principiile generale care reglementează mecanismele care se aplică în cazul în care într-un act cu putere juridică obligatorie al Uniunii (un „act de bază”) se identifică necesitatea unor condiții uniforme de aplicare și se prevede că adoptarea de către Comisie a unor acte de punere în aplicare se supune controlului din partea statelor membre.

               (3)

               Comitetul permanent al statelor AELS, în Decizia nr. 3/2012 a Comitetului permanent (privind noi proceduri de comitologie), a stabilit normele generale care descriu procedurile care trebuie urmate atunci când comitetele asistă Autoritatea AELS de Supraveghere, în vederea alinierii acestor proceduri la procedurile adoptate în Regulamentul (UE) nr. 182/2011.

               (4)

               Unele decizii ale Comitetului permanent, actualmente în vigoare, care desemnează comitetele care asistă Autoritatea AELS de Supraveghere, fac trimitere la acte normative caduce, care au fost abrogate din Acordul privind SEE și pot face trimitere la proceduri care au fost modificate ca urmare a intrării în vigoare a Regulamentului (UE) nr. 182/2011. Prin urmare, este necesar să se actualizeze toate deciziile în vigoare de desemnare a comitetelor adoptate de Comitetul permanent în conformitate cu articolul 5 alineatul (2) din Acordul privind Comitetul permanent al statelor AELS și să se indice procedura care trebuie urmată de către Autoritatea AELS de Supraveghere în fiecare caz specific.

               (5)

               Pentru a simplifica și a clarifica procesul de desemnare a comitetelor, tuturor comitetelor cărora Autoritatea AELS de Supraveghere trebuie să le prezinte proiecte de măsuri sau cu care trebuie să se consulte în alt mod sunt desemnate prin prezenta unică decizie, iar deciziile separate actualmente în vigoare ar trebui să fie abrogate.

               (6)

               Cu toate acestea, nu este necesar să se desemneze comitete care să asiste Autoritatea în exercitarea competențelor sale în domeniul concurenței și al ajutoarelor de stat, întrucât aceste comitete sunt deja desemnate și instituite prin Protocoalele 3 și 4 la Acordul dintre statele AELS privind instituirea unei Autorități de Supraveghere și a unei Curți de Justiție.

               (7)

               Procedura aplicabilă în cazul în care Comisia Europeană trebuie să prezinte un proiect de măsuri care urmează să fie luate sau să se consulte în alt mod cu un comitet este prevăzută în actul respectiv. Procedura aplicabilă Autorității AELS de Supraveghere atunci când face acest lucru în conformitate cu un act menționat în anexele la Acordul privind SEE trebuie să fie procedura prevăzută în Decizia nr. 3/2012 a Comitetului permanent al statelor AELS (privind stabilirea procedurilor de comitologie) care va corespunde cel mai îndeaproape cu procedura prevăzută în actul menționat în anexele la Acordul privind SEE. Prin urmare, în momentul desemnării comitetului, nu este necesar să se specifice procedura aplicabilă acestuia.

               (8)

               În ceea ce privește actele existente, articolul 13 din Regulamentul (UE) nr. 182/2011 stabilește anumite măsuri tranzitorii pentru adaptarea actelor de bază existente în ordinea juridică a UE care elimină necesitatea operării de modificări în fiecare dintre aceste acte. Articolul 7 din Decizia nr. 3/2012 a Comitetului permanent (privind noile proceduri de comitologie) conține o dispoziție similară privind adaptarea procedurilor existente.

               (9)

               Autoritatea AELS de Supraveghere va propune comitetelor spre adoptare regulamente de procedură standard,

         DECIDE:
   Articolul 1
   Desemnarea comitetelor
   1.   Comitetele enumerate în anexa la prezenta decizie sunt desemnate să asiste Autoritatea AELS de Supraveghere în exercitarea funcțiilor sale în conformitate cu articolul 3 din Protocolul 1 la Acordul privind Autoritatea de Supraveghere și Curtea de Justiție.
   2.   Atunci când comitetele asistă Autoritatea AELS de Supraveghere, acestea procedează în conformitate cu Decizia nr. 3/2012 a Comitetului permanent al statelor AELS (privind stabilirea procedurilor de comitologie).
   Articolul 2
   Procedura aplicabilă
   În cazul în care, în conformitate cu un act menționat în anexele la Acordul privind SEE, Autoritatea AELS de Supraveghere trebuie să prezinte un proiect de măsuri care urmează să fie luate sau să se consulte cu un comitet în alt mod, autoritatea procedează conform procedurii prevăzute în Decizia nr. 3/2012 a Comitetului permanent al statelor AELS (privind stabilirea procedurilor de comitologie) care corespunde cel mai îndeaproape cu procedura prevăzută în actul menționat în anexele la Acordul privind SEE.
   Articolul 3
   Abrogarea deciziilor Comitetului permanent
   Se abrogă deciziile nr. 6/94/CP, 8/94/CP, 9/94/CP, 10/94/CP, 11/94/CP, 12/94/CP, 14/94/CP, 15/94/CP, 2/2000/CP, 3/2000/CP, 3/2001/CP, 1/2003/CP, 2/2004/CP, 3/2004/CP, 1/2005/CP, 4/2005/CP, 2/2006/CP, 3/2006/CP, 2/2007/CP, 3/2008/CP, 4/2008/CP, 1/2009/CP, 4/2009/CP, 6/2009/CP, 7/2009/CP, 8/2009/CP, 9/2009/CP, 4/2010/CP și 2/2012/CP ale Comitetul permanent.
   Articolul 4
   Intrarea în vigoare
   Prezenta decizie intră în vigoare la data adoptării sale.
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

      Adoptată la Bruxelles, 26 octombrie 2012.

            Pentru Comitetul permanent

            Președintele

         Atle LEIKVOLL

            Secretarul general

         Kristinn F. ÁRNASON

      (1)  JO L 55, 28.2.2011, p. 13.

      ANEXĂ

                  DENUMIREA COMITETULUI

                  ACTUL JURIDIC

                  1

                  Comitetul AELS pentru chestiuni veterinare și fitosanitare

                  Actele relevante menționate în anexa I (Chestiuni veterinare și fitosanitare) la Acordul privind SEE.

                  2

                  Comitetul AELS pentru reglementări tehnice, standarde, încercări și certificare

                  Actele relevante menționate în anexa II (Reglementări tehnice, standarde, încercări și certificare) la Acordul privind SEE.

                  3

                  Comitetul AELS pentru răspunderea civilă pentru prejudiciile cauzate de produsele cu defecte

                  Actele relevante menționate în anexa III (Răspunderea civilă pentru prejudiciile cauzate de produsele cu defecte) la Acordul privind SEE.

                  4

                  Comitetul AELS pentru energie

                  Actele relevante menționate în anexa IV (Energie) la Acordul privind SEE.

                  5

                  Comitetul AELS pentru libera circulație a lucrătorilor

                  Actele relevante menționate în anexa V (Libera circulație a lucrătorilor) la Acordul privind SEE.

                  6

                  Comitetul AELS pentru securitate socială

                  Actele relevante menționate în anexa VI (Securitate socială) la Acordul privind SEE.

                  7

                  Comitetul AELS pentru recunoașterea calificărilor profesionale

                  Actele relevante menționate în anexa VII (Recunoașterea reciprocă a calificărilor profesionale) la Acordul privind SEE.

                  8

                  Comitetul AELS pentru dreptul de stabilire

                  Actele relevante menționate în anexa VIII (Dreptul de stabilire) la Acordul privind SEE.

                  9

                  Comitetul AELS pentru servicii financiare

                  Actele relevante menționate în anexa IX (Servicii financiare) la Acordul privind SEE.

                  10

                  Comitetul AELS pentru servicii

                  Actele relevante menționate în anexa X (Servicii audiovizuale) la Acordul privind SEE.

                  11

                  Comitetul AELS pentru comunicații electronice (COCOM)

                  Actele relevante menționate în anexa XI (Comunicații electronice, servicii audiovizuale și societatea informațională) la Acordul privind SEE.

                  12

                  Comitetul AELS pentru libera circulație a capitalului

                  Actele relevante menționate în anexa XII (Libera circulație a capitalului) la Acordul privind SEE.

                  13

                  Comitetul AELS pentru transporturi

                  Actele relevante menționate în anexa XIII (Transporturile) la Acordul privind SEE.

                  16

                  Comitetul AELS pentru achiziții publice

                  Protocolul 2 la ACP și actele relevante menționate în anexa XVI (Achiziții publice) la Acordul privind SEE.

                  17

                  Comitetul AELS pentru proprietatea intelectuală

                  Actele relevante menționate în anexa XVII (Proprietatea intelectuală) la Acordul privind SEE.

                  18

                  Comitetul AELS pentru sănătatea și securitatea la locul de muncă, dreptul muncii și egalitatea de tratament pentru femei și bărbați

                  Actele relevante menționate în conformitate cu anexa XVIII (Sănătatea și securitatea la locul de muncă, dreptul muncii și egalitatea de tratament pentru femei și bărbați) la Acordul privind SEE.

                  19

                  Comitetul AELS pentru protecția consumatorilor

                  Actele relevante menționate în anexa XIX (Protecția consumatorilor) la Acordul privind SEE.

                  20

                  Comitetul AELS pentru mediu

                  Actele relevante menționate în anexa XX (Mediu) la Acordul privind SEE.

                  21

                  Comitetul AELS privind statisticile

                  Actele relevante menționate în anexa XXI (Statistici) la Acordul privind SEE.


title: Decizia (UE, Euratom) 2017/1143 a Consiliului din 26 iunie 2017 de numire a unui membru, propus de Republica Franceză, în cadrul Comitetului Economic și Social European

text:
               28.6.2017

               RO

               Jurnalul Oficial al Uniunii Europene

               L 165/36

         DECIZIA (UE, Euratom) 2017/1143 A CONSILIULUI
   din 26 iunie 2017
   de numire a unui membru, propus de Republica Franceză, în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea guvernului francez,
   având în vedere avizul Comisiei Europene,
   întrucât:

               (1)

               La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Michel DUBROMEL,

         ADOPTĂ PREZENTA DECIZIE:
   Articolul 1
   Domnul Arnaud SCHWARTZ, Secrétaire national de France Nature environnement, este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.
   Articolul 2
   Prezenta decizie intră în vigoare la data adoptării.

      Adoptată la Luxemburg, 26 iunie 2017.

            Pentru Consiliu

            Președintele

         J. MIZZI

      (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).